Ռետուրնեմեր

Ռետուրնեմեր (ֆրանսերեն՝ Lac de Retournemer), սառցադաշտային ծագման լիճ Ֆրանսիայի հյուսիս-արևելքում՝ Գրանդ Էստում։ Այն տեղակայված է Վոգեզներ դեպարտամենտի Քսոնրյու-Լոնժմեր համայնքի տարածքում։ Ռետուրնեմեր լիճը գտնվում է լայն հովտում՝ ծովի մակարդակից 776 մետր բարձրության վրա, Ժերարմեից դեպի արևելք։ Այն ունի կլորավուն ձև։ Մակերեսը 0,0525 կմ² է։ Չափսերն են՝ 320 մետր երկարություն և 250 մետր լայնություն։ Միջին խորությունը կազմում է 11,5 մետր, իսկ ամենամեծը՝ 14 մետր։ Հարավից հյուսիս-արևմուտք լիճը հատում է Մոզելի աջ վտակ հանդիսացող Վոլոն գետի վերին հոսանքը։ Ափի և ջրահավաք ավազանի մեծ մասը պատված է անտառով։ Լճից արտահոսքը գնում է դեպի հյուսիս-արևմուտք՝ հարևան Լոնժմեր լիճ։ Լճի ջրային տարածքը հարակից տեղանքի հետ միասին ներառված է Եվրոպական միության երկրների «Natura 2000» պահպանվող բնական տարածքների ցանկում։ Ծանոթագրություններ